ระวังอย่าสับสนร้านนี้กับร้าน Nippon Kai Market ที่อยู่ในกูเมต์นะคะ ร้านนี้จะอยู่ด้านนอก ติดกับกูเมต์แหละค่ะ มีที่นั่งพอสมควร แต่ว่าเพื่อนเรานั่งแล้วรู้สึกอยู่บนทางเดินมากเลย

เมนูมีให้เลือกเยอะดี เราเบี้ยน้อยหอยน้อยก็เลยสั่งข้าวหน้าไก่ย่างซีอิ๊ว (฿175 + vat 7% service charge 10%) เสิร์ฟพร้อมซุปมิโสะ

รสชาติเราว่าก็โอเค ปริมาณใช้ได้ ข้าวให้มาเยอะดี ชอบผัดผักที่ให้มาคือน้ำมันไม่เยอะ ไม่เค็มเกินไป ตัวไก่ย่างมาก็โอเค เราให้ราดซอสมาน้อยๆ เพราะกำลังไดเอ็ต เค้าก็ทำตามมาดีนะ ที่ไม่ชอบเลยคือซุปมิโสะ เค็มมาก เค็มจนกลัวว่าถ้ากินเยอะไปจะความดันขึ้น555

รวมๆ แล้วก็โอแหละมั้ง แต่คงเลือกกินร้านอื่นดีกว่าในคราวถัดไป